Na temelju čl. 42. st. 1. Zakona o lokalnim porezima („Narodne novine“ 115/16, 101/17, 114/22) i čl. 27. Statuta Grada Zlatara („Službeni glasnik Krapinsko – zagorske županije“ 36A/13, 9/18, 9/20, 17A/21), Gradsko vijeće Grada Zlatara na svojoj 14. sjednici održanoj 8. studenog 2022. godine, donosi

**ODLUKU O IZMJENI I DOPUNI ODLUKE O POREZIMA**

**GRADA ZLATARA**

**Članak 1.**

U Odluci o porezima Grada Zlatara („Službeni glasnik Krapinsko-zagorske županije“ 22/17, 39/17, 54A/20) u članku 7. broj i riječi: „od 10,50 kn/m2“ zamjenjuju se brojem i riječima: „od 1.39 eura/m2“.

**Članak 2.**

 Članak 12. mijenja se u cijelosti i glasi:

„Visina poreza na korištenje javnih površina:

1. DNEVNE TARIFE

1.za prodaju na štandovima 3,40 eura/m2

2.za prodaju poljoprivrednih proizvoda iz kamiona, traktorskih ili auto-prikolica 16,60 eura

3.za prodaju sladoleda, kokica, pečenih kestena i kukuruza i peciva kolicima 10,00 eura

4.za prodaju pekarskih proizvoda iz prijevoznog sredstva 6.70 eura

5.za uskladištenje materijala i roba ispred zgrada 1,00 euro/m²

6.za uskladištenje materijala i roba na ostalim slobodnim površinama 0,20 eura/m2

7.za ostale namjene 1,00 euro/m2

1. MJESEČNE TARIFE

1.za prodaju na štandovima 50,00 eura/m2

2.za prodaju poljoprivrednih proizvoda iz kamiona, traktorskih ili auto-prikolica 250,00 eura

3.za prodaju sladoleda, kokica, pečenih kestena i kukuruza i peciva kolicima 150,00 eura

4.za prodaju pekarskih proizvoda iz prijevoznog sredstva 83,00 eura

5.za postavljanje kioska (prodaja štampe, lutrije i sl.) 9,00 eura/m2

6.za prodaju putem automata 67,00 eura

7.za postavljene terase ispred ugostiteljskih objekata (restorani) 2,50 eura/m2

8.za postavljene terase ispred ugostiteljskih objekata (ostali ugostiteljski objekti) 3,40 eura/m2 9.za ostale namjene 1,70 eura/m²

1. GODIŠNJE TARIFE

1.za prodaju na štandovima 250,00 eura/m2

2.za prodaju poljoprivrednih proizvoda iz kamiona, traktorskih ili auto-prikolica 1330,00 eura

3.za prodaju sladoleda, kokica, pečenih kestena i kukuruza i peciva kolicima 665,00 eura

4.za prodaju pekarskih proizvoda iz prijevoznog sredstva 332,00 eura

5.za postavljanje kioska (štampa, lutrija i sl.) 80,00 eura/m2

6.za prodaju putem automata 500,00 eura

7.za postavljene terase ispred ugostiteljskih objekata (restorani) 17,00 eura/m2

8.za postavljene terase ispred ugostiteljskih objekata (ostali ugostiteljski objekti) 25,00 eura/m2

9.za postavljanje putokaza i reklama osim prometne i turističke signalizacije 34,00 eura/m2

10. za ostale namjene 17,00 eura/m2.

 Za prigodne prodaje povodom vjerskih i državnih blagdana, gradskih manifestacija, promotivnih akcija i drugih programa, plaća se porez u paušalnom iznosu, i to za:

– prodajne stolove, štandove i kućice (do 6,00 m2) – 30,00 eura po danu

- prodajne stolove, štandove i kućice (više od 6,00 m2) – 60,00 eura po danu

– prodajni šatori (do 25 m2) – 400,00 eura po danu

– promotivne akcije, prezentacije i drugi programi:

 – do 50 m2 – 200,00 eura po danu

 – od 50 m2 do 100 m2 – 400,00 eura po danu

 – preko 100 m2 – 800,00 eura po danu

– ugostiteljski sadržaj do 100 m2 – 500,00 eura po danu

– ugostiteljski sadržaj preko 100 m2 – 1.000,00 eura po danu.

 Za manifestacije iz prethodnog stavka koje traju duže od 5 dana, gradonačelnik će za svaki slučaj posebno utvrditi visinu poreza, koja ne može biti manja od iznosa utvrđenih u prethodnom stavku niti uvećana za više od 50%.

 U slučaju kad se u korištenju javne površine koristi i električna energija iz elektro ormarića u vlasništvu Grada Zlatara, korisnik je dužan platiti paušal za korištenje električne energije u iznosu:

– štandovi, kućice i šatori do 2 kW - 7,00 eura/dan,

– štandovi, kućice i šatori od 2 do 5 kW - 14,00 eura/dan,

– štandovi, kućice i šatori preko 5 kW - 14,00 eura/dan, odnosno 3,00 eura/dan za svaki naredni kW,

– promotivne akcije, prezentacije i drugi programi - 70 eura/dan,

– priključak pozornice - 140,00 eura/dan.

Od plaćanja poreza za korištenje javne površine i plaćanja paušala za korištenje električne energije, osim kada organiziraju komercijalna događanja, oslobođeni su:

• podnositelji zahtjeva koji su oslobođeni plaćanja upravnih pristojbi prema Zakonu o upravnim pristojbama,

• političke stranke, političke inicijative, nezavisne liste te referendumske inicijative,

• sportski klubovi i neprofitne organizacije s registriranim sjedištem na području Grada Zlatara,

• organizatori sportskih i humanitarnih akcija,

• organizatori vatrometa,

• ustanove i trgovačka društva kojih je Grad Zlatar osnivač,

• organizatori programa kojih je pokrovitelj Grad Zlatar, a koje imaju sjedište ili prebivalište na području Grada Zlatara te za projekte i manifestacije od interesa za Grad Zlatar.“

**Članak 4.**

 U članku 20. stavku 2. alineji 1. i 2. broj i riječi: „10.000,00 kuna“ mijenjaju se brojem i riječi: „1.328,00 eura“.

**Članak 5.**

Ova Odluka stupa na snagu 1. siječnja 2023. godine, a objavit će se u „Narodnim novinama“ i „Službenom glasniku Krapinsko-zagorske županije“.

KLASA: 410-07/22-01/04

URBROJ: 2140-01-01-22-2

U Zlataru 8. studenog 2022.

PREDSJEDNICA

Danijela Findak